               EUROPSKA KOMISIJA
            Bruxelles, 7.6.2016.
            COM(2016) 373 final
            2016/0174(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u pogledu određenih odluka koje će se donijeti u okviru Međunarodnog vijeća za masline (IOC)

               OBRAZLOŽENJE

               1.KONTEKST PRIJEDLOGA

               Međunarodno vijeće za masline (IOC) međuvladina je znanstvena i tehnička organizacija aktivna u sektoru maslinova ulja i stolnih maslina. Ciljevi IOC-a jesu i. postizanje ujednačenosti u nacionalnom i međunarodnom zakonodavstvu u pogledu fizikalno-kemijskih i organoleptičkih svojstava maslinova ulja, ulja komine maslina i stolnih maslina radi sprečavanja prepreka trgovini, ii. provođenje aktivnosti u području fizikalno-kemijskih i organoleptičkih ispitivanja kako bi se proširila znanja o sastavu i značajkama kvalitete proizvoda od maslina u cilju konsolidacije međunarodnih normi te iii. ojačati ulogu Međunarodnog vijeća za masline kao foruma izvrsnosti za međunarodnu znanstvenu zajednicu u području maslina i maslinova ulja.

               Trenutačno se IOC sastoji od 16 članova, među kojima je i Europska unija.

               U skladu s Uredbom (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (Uredba o ZOT-u, SL L 347, str. 671.) određene odluke koje je donio i objavio IOC utječu na pravo EU-a.

               2.PRAVNI ELEMENTI

               –Na temelju rasprava održanih tijekom sastanka skupina stručnjaka za pripremu sastanka Vijeća IOC-a može se očekivati da će se na dnevni red sljedećeg sastanka Vijeća IOC-a, koji će se održati 15. srpnja 2016., za donošenje uvrstiti sljedećih pet odluka s pravnim učinkom na pravnu stečevinu EU-a:

               –Nacrt odluke o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): izmjena ograničenja za etilne estere.

               –Nacrt odluke o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): izmjena ograničenja za heptadekansku, heptadecensku i eikosensku kiselinu.

               –Nacrt odluke o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): izmjena ograničenja za specifični ekstinkcijski koeficijent na valnoj duljini od 270 (K270).

               –Nacrt odluke o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): službena obavijest o ISO normama donesenima radi postizanja potpune usklađenosti i uključivanja upućivanja na novu metodu određivanja peroksidnog broja.

               –Nacrt odluke o donošenju nove metode analize za određivanje peroksidnog broja (COI/T.20/Dok. br. ...).

               O prethodno navedenim odlukama opsežno su raspravljali znanstvenici i tehnički stručnjaci iz sektora maslinova ulja. Odlukama se pridonosi međunarodnom usklađivanju normi za maslinovo ulje i njima će se utvrditi okvir kojim će se osigurati pošteno tržišno natjecanje u trgovini u sektoru maslinova ulja. Stoga bi ih trebalo poduprijeti.

               Kao i u prošlosti može se očekivati da će se dnevni red sastanka Vijeća IOC-a i dalje mijenjati te da će se na njega uvrstiti druge odluke koje utječu na pravnu stečevinu. Kako bi se osigurala učinkovitost rada Vijeća IOC-a uz poštovanje pravila Ugovorâ, Komisija će pravovremeno dopuniti i/ili izmijeniti ovaj prijedlog da Vijeću omogući donošenje stajališta koje je potrebno i za te odluke.

               2016/0174 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u pogledu određenih odluka koje će se donijeti u okviru Međunarodnog vijeća za masline (IOC)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 3., u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Međunarodno vijeće za masline (IOC) međuvladina je znanstvena i tehnička organizacija aktivna u sektoru maslinova ulja i stolnih maslina.

               (2)Unija kao članica IOC-a može predložiti izmjene nacrta odluka IOC-a i o njima izraziti službeno stajalište u skladu s postupovnim pravilima i pravilima glasovanja te organizacije.

               (3)Tijekom sljedećeg sastanka, koji će se održati 15. srpnja 2016., Vijeća članova IOC-a razmotrit će i možda donijeti pet nacrta odluka koje će utjecati na pravo Unije.

               (4)Konkretno, prvim, drugim, trećim i četvrtim nacrtom odluke mijenjaju se trgovinske norme koje se primjenjuju za maslinova ulja i ulja komine maslina (COI/T.15/Rev...): odnose se na ograničenja za etilne estere, izmjenu ograničenja za heptadekansku, heptadecensku i eikosensku kiselinu, izmjenu ograničenja za specifični ekstinkcijski koeficijent na valnoj duljini od 270 (K270) odnosno službenu obavijest o ISO normama donesenima radi postizanja potpune usklađenosti i uključivanja upućivanja na novu metodu određivanja peroksidnog broja.

               (5)Petim nacrtom odluke donosi se nova metoda analize za određivanje peroksidnog broja (COI/T.20/Dok. br. ...).

               (6)Tim se nacrtima odluka podrazumijeva da će možda biti potrebno izmijeniti Uredbu Komisije (EEZ) br. 2568/91
                  1
               .

               (7)O tim nacrtima odluka opsežno su raspravljali znanstvenici i tehnički stručnjaci iz sektora maslinova ulja. Njima se pridonosi međunarodnom usklađivanju normi za maslinovo ulje i njima će se utvrditi okvir kojim će se osigurati pošteno tržišno natjecanje u trgovini proizvodima iz sektora maslinova ulja. Stoga bi ih trebalo poduprijeti.

               (8)Kako bi se omogućila potrebna fleksibilnost tijekom pregovora prije sastanka Vijeća članova IOC-a, trebalo bi ovlastiti Uniju da se složi s izmjenama tih odluka, pod uvjetom da se navedenim izmjenama ne mijenja i njihova bit,

               DONIJELO JE OVU ODLUKU:

               Članak 1.

               Stajalište Unije na sastanku Vijeća članova IOC-a od 15. srpnja 2016. u skladu je s Prilogom ovoj Odluci.

               Članak 2.

               1.Ako postoji vjerojatnost da će na stajalište iz članka 1. utjecati novi znanstveni ili tehnički podaci predstavljeni prije ili tijekom sastanka Vijeća članova IOC-a, Unija je dužna zatražiti odgodu donošenja na sastanku Vijeća članova IOC-a dok se ne utvrdi stajalište Unije na temelju tih novih podataka.

               2.Predstavnici Unije u Vijeću članova IOC-a mogu prihvatiti manje izmjene nacrta odluke bez daljnje odluke Vijeća.

               Članak 3.

               Ova je Odluka upućena državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Uredba Komisije (EEZ) br. 2568/91 od 11. srpnja 1991. o karakteristikama maslinova ulja i ulja komine maslina te o odgovarajućim metodama analize (SL L 248, 5.9.1991., str. 1.)

    ---documentbreak---

               EUROPSKA KOMISIJA
            Bruxelles, 7.6.2016.
            COM(2016) 373 final
            PRILOG

            Prijedlogu odluke Vijeća
            o stajalištu koje treba donijeti u ime Europske unije u pogledu određenih odluka koje će se donijeti u okviru Međunarodnog vijeća za masline (IOC)

               PRILOG

               Europska unija podupire, podložno budućim preispitivanjima na temelju novog razvoja događaja, sljedeće nacrte odluka o normizaciji za fizikalna, kemijska i organoleptička svojstva maslinova ulja i ulja komine maslina te usklađivanju metoda analize:

               ODLUKA o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): izmjena ograničenja za etilne estere.

               ODLUKA o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): izmjena ograničenja za heptadekansku, heptadecensku i eikosensku kiselinu.

               ODLUKA o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): izmjena ograničenja za specifični ekstinkcijski koeficijent na valnoj duljini od 270 (K270).

               ODLUKA o izmjeni trgovinskih normi koje se primjenjuju na maslinova ulja i ulja komine maslina (COI/T.15/Rev...): službena obavijest o ISO normama donesenima radi postizanja potpune usklađenosti i uključivanja upućivanja na novu metodu određivanja peroksidnog broja.

               ODLUKA o donošenju nove metode analize za određivanje peroksidnog broja (COI/T.20/Dok. br. ...).


               EUROPSKA KOMISIJA
            Bruxelles, 16.12.2015.
            COM(2015) 659 final
            2015/0300(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Zajedničkom odboru EGP-a u vezi s izmjenom Priloga XI. (Elektronička komunikacija, audiovizualne usluge i informacijsko društvo)Sporazumu o EGP-u(ultraširoki pojas)

               OBRAZLOŽENJE

               1.KONTEKST PRIJEDLOGA

               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora uključiti u Sporazum o EGP-u cjelokupno relevantno zakonodavstvo EU-a u što kraćem roku nakon njegova donošenja.

               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA

               Nacrtom Odluke Zajedničkog odbora EGP-a (priloženog predloženoj Odluci Vijeća) želi se izmijeniti Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u kako bi se u taj Sporazum uključila Provedbena odluka Komisije 2014/702/EU od listopada 2014.
                  1
                (o izmjeni Odluke 2007/131/EZ od listopada 2007.
                  2
                o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici).

               Obrazloženje zahtijevane prilagodbe i predloženog rješenja

               Relevantni akt:

               Provedbena odluka Komisije 2014/702/EZ od 7. listopada 2014. o izmjeni Odluke 2007/131/EZ od veljače 2007. o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici.

               Relevantna odredba:

               Obveza da se omogući uporaba radiofrekvencijskog spektra u pojasu od 6,0 do 8,5 Ghz za opremu s ultraširokopojasnom tehnologijom (UWB) u zrakoplovima (odjeljak 4. Priloga).

               Obrazloženje i predloženo rješenje:

               Zbog uporabe UWB-a u zrakoplovima mogle bi nastati smetnje u radiofrekvencijskim vezama nacionalnih mobilnih operatera u zračnim lukama i njihovoj blizini. Ti su učinci opisani u izvješću iz 2012. koje je objavio Odbor za elektroničke komunikacije (ECC) Europske konferencije poštanskih i telekomunikacijskih uprava (CEPT)
                  3
               ; sada se analiziraju u okviru detaljne studije i preispitivanja koje provodi ECC-ova radna skupina za radiofrekvencijsko inženjerstvo za uređaje kratkog dometa (SE24). Trenutačni je rok za završetak rada SE24 na tom predmetu je kraj prvog tromjesečja 2016.
                  4

               Gustoća radiofrekvencijskih veza u blizini zračnih luka na Islandu i u Norveškoj te razina njihove uporabe veće su nego u EU-u. Stoga je potrebno izuzeće u pogledu frekvencijskog pojasa od 6,0 do 8,5 GHz kako bi se izbjegla pojava štetnih smetnji u radiofrekvencijskim vezama nacionalnih mobilnih operatera. U Odluku Zajedničkog odbora umeće se sljedeća prilagodba:

               „Island i Norveška izuzimaju se iz obveze omogućavanja uporabe pojasa od 6,0 do 8,5 GHz za opremu s ultraširokopojasnom tehnologijom u zrakoplovima.”

               3.PRAVNI ELEMENTI PRIJEDLOGA

               Člankom 1. stavkom 3. Uredbe Vijeća (EZ) br. 2894/94
                  5
                o rješenjima za provedbu Sporazuma o EGP-u predviđa se da Vijeće utvrđuje stajalište o takvim odlukama koje treba donijeti u ime Unije na prijedlog Komisije.

               Komisija Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               2015/0300 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Zajedničkom odboru EGP-a u vezi s izmjenom Priloga XI. (Elektronička komunikacija, audiovizualne usluge i informacijsko društvo)
                  Sporazumu o EGP-u
                  (ultraširoki pojas)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994.
                  6
                o rješenjima za provedbu Sporazuma o Europskom gospodarskom prostoru, a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u.

               (3)Provedbena odluka Komisije 2014/702/EU
                  7
                treba se uključiti u Sporazum o EGP-u. Gustoća radiofrekvencijskih veza u blizini zračnih luka na Islandu i u Norveškoj te razina njihove uporabe veće su nego u EU-u. Kako bi se izbjegla pojava štetnih smetnji u radiofrekvencijskim vezama nacionalnih mobilnih operatera, Island i Norveška trebali bi se izuzeti iz obveze omogućavanja uporabe pojasa od 6,0 do 8,5 GHz za opremu s ultraširokopojasnom tehnologijom u zrakoplovima.

               (4)Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Zajedničkom odboru EGP-a o predloženoj izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 293, 9.10.2014., str. 48. – 56.

                     (2)
                  SL L 55, 23.2.2007., str. 33. – 36.

                     (3)
                  Izvješće ECC-a 175, Co-existence study considering UWB applications inside aircraft and existing radio services in the frequency bands from 3.1 GHz to 4.8 GHz and from 6.0 GHz to 8.5 GHz (Studija o usporednoj uporabi UWB-a u zrakoplovima i postojećih radijskih usluga u frekvencijskim pojasevima od 3,1 do 4,8 GHz te od 6,0 do 8,5 GHz), dostupno na

                     http://www.erodocdb.dk/Docs/doc98/official/pdf/ECCREP175.PDF

                  .

                     (4)
                  Radna točka SE24_55, dostupno na

                     http://eccwp.cept.org/WI_Detail.aspx?wiid=477

                  .

                     (5)
                  SL L 305, 30.11.1994., str. 6. – 8.

                     (6)
                  SL L 305, 30.11.1994., str. 6. – 8.

                     (7)
                  Provedbena odluka Komisije 2014/702/EZ od 7. listopada 2014. o izmjeni Odluke 2007/131/EZ od veljače 2007. o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici (SL L 293, 9.10.2014., str. 48. – 56.).

    ---documentbreak---

               EUROPSKA KOMISIJA
            Bruxelles, 16.12.2015.
            COM(2015) 659 final
            PRILOG
            ODLUKA ZAJEDNIČKOG ODBORA EGP-a br. .../2015o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-uprijedlogu Odluke Vijećao stajalištu koje u ime Europske unije treba zauzeti u Zajedničkom odboru EGP-a u vezi s izmjenom Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u (ultraširoki pojas)

               PRILOG

                  ODLUKA ZAJEDNIČKOG ODBORA EGP-a br. .../2015
                  o
                  izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Provedbena odluka Komisije 2014/702/EZ od 7. listopada 2014.
                  1
                o izmjeni Odluke 2007/131/EZ od veljače 2007.
                  2
                o dopuštanju usklađene uporabe radiofrekvencijskog spektra za opremu s ultraširokopojasnom tehnologijom u Zajednici treba se uključiti u Sporazum o EGP-u.

               (2)Prilog XI. Sporazumu o EGP-u trebalo bi stoga na odgovarajući način izmijeniti,

               DONIJELO JE OVU ODLUKU:

               Članak 1.

               Točka 5.cw (Odluka Komisije 2007/131/EZ) Priloga XI. Sporazumu o EGP-u mijenja se kako slijedi:

               1.
                     Dodaje se sljedeći tekst:

               „Za potrebe ovog Sporazuma odredbe Odluke tumače se uz sljedeću prilagodbu:

               Island i Norveška izuzimaju se iz obveze omogućavanja uporabe pojasa od 6,0 do 8,5 GHz za opremu s ultraširokopojasnom tehnologijom u zrakoplovima.”

               2.
                     Dodaje se sljedeća alineja:

               „–
                     32014 D 0702: Provedbenom odlukom Komisije 2014/702/EU od 7. listopada 2014. (SL L 293, 9.10.2014., str. 48.).”

               Članak 2.

               Vjerodostojni su tekstovi Provedbene odluke 2014/702/EU na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana
                  3
               .

               Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                  Za Zajednički odbor EGP-a

                  Predsjednik

                  […]

               Tajnici

               Zajedničkog odbora EGP-a

                  […]

                     (1)
                  SL L 293, 9.10.2014., str. 48. – 56.

                     (2)
                  SL L 55, 23.2.2007., str. 33. – 36.

                     (3)
                  [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 6.11.2015.
            COM(2015) 553 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (zahtjev Finske – EGF/2015/005 FI/Računalno programiranje)

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Dana 12. lipnja 2015. Finska je podnijela zahtjev EGF/2015/005 FI/Računalno programiranje za financijski doprinos iz EGF-a, nakon otpuštanja
                  2
                u ekonomskom sektoru razvrstanom u odjeljak 62 NACE-a Rev. 2 (Računalno programiranje, savjetovanje i djelatnosti povezane s njima) u regijama razine NUTS 2
                  3
                Länsi-Suomi (FI19), Helsinki-Uusimaa (FI1B), Etelä-Suomi (FI1C) i Pohjois- ja Itä-Suomi (FI1D) u Finskoj. Te regije zajedno obuhvaćaju čitavu Finsku, uz izuzetak Alandskog otočja.

               3.Nakon ocjenjivanja tog zahtjeva Komisija je, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2015/005 FI/Računalno programiranje

                        Država članica

                        Finska

                        Predmetne regije (razina NUTS 2)

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Datum podnošenja zahtjeva

                        12. lipnja 2015.

                        Datum potvrde primitka zahtjeva

                        12. lipnja 2015.

                        Datum podnošenja zahtjeva za dodatne informacije

                        26. lipnja 2015.

                        Rok za dostavu dodatnih informacija

                        21. kolovoza 2015.

                        Rok za dovršetak ocjenjivanja

                        13. studenoga 2015.

                        Intervencijski kriterij

                        Članak 4. stavak 1. točka (b) Uredbe o EGF-u

                        Broj predmetnih poduzeća

                        69

                        Sektor ekonomske djelatnosti

                        (odjeljak NACE-a Rev. 2)
                           4

                        Odjeljak 62 (Računalno programiranje, savjetovanje i djelatnosti povezane s njima)

                        Referentno razdoblje (devet mjeseci):

                        30. srpnja 2014. – 30. travnja 2015.

                        Broj otpuštanja tijekom referentnog razdoblja

                        1 603

                        Ukupan broj prihvatljivih korisnika

                        1 603

                        Ukupan broj ciljanih korisnika

                        1 200

                        Broj ciljanih mladih ljudi koji nisu zaposleni, ne školuju se i ne osposobljavaju (NEET)

                        0

                        Proračun za usluge prilagođene potrebama (EUR)

                        4 167 000

                        Proračun za primjenu EGF-a
                           5
                         (EUR)

                        205 000

                        Ukupan proračun (EUR)

                        4 372 000

                        Doprinos iz EGF-a (60 %) (EUR)

                        2 623 200

               OCJENA ZAHTJEVA

               Postupak

               4.Finska je podnijela zahtjev EGF/2015/005 FI/Računalno programiranje 12. lipnja 2015., u roku od 12 tjedana od datuma na koji su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva 12. lipnja 2015., u roku od dva tjedna od dana njegova podnošenja, te je 26. lipnja 2015. od Finske zatražila dodatne informacije. Te su dodatne informacije dostavljene u roku od osam tjedana, nakon što je rok, na opravdan zahtjev Finske, produljen za dva tjedna. Rok od 12 tjedana od dana primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 13. studenoga 2015.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 1 603 radnika koji su proglašeni viškom u ekonomskom sektoru razvrstanom u odjeljak 62 NACE-a Rev. 2 (Računalno programiranje, savjetovanje i djelatnosti povezane s njima). Do otpuštanja je došlo u regijama Länsi-Suomi (FI19), Helsinki-Uusimaa (FI1B), Etelä-Suomi (FI1C) i Pohjois- ja Itä-Suomi (FI1D) razine NUTS 2. Ukupno 69 poduzeća otpustilo je radnike
                  6
               , a poduzeće Microsoft Mobile Oy otpustilo je gotovo polovicu od ukupnog broja otpuštenih radnika (njih 778).

               Intervencijski kriteriji

               6.Finska je podnijela zahtjev na temelju intervencijskih kriterija iz članka 4. stavka 1. točke (b) Uredbe o EGF-u kojima se propisuje najmanje 500 otpuštanja u referentnom razdoblju od devet mjeseci u poduzećima koja djeluju u istom ekonomskom sektoru u odjeljku NACE Rev. 2 i smještena su u jednoj regiji ili u dvjema susjednim regijama razine NUTS 2 u državi članici. Samo u regiji Helsinki-Uusimaa (FI1B) otpušteno je 737 radnika.

               7.Za ovaj je zahtjev devetomjesečno referentno razdoblje trajalo od 30. srpnja 2014. do 30. travnja 2015.

               Izračun broja otpuštanja i prestanaka djelatnosti

               8.Broj otpuštanja tijekom referentnog razdoblja izračunan je na sljedeći način:

               –1 218 od datuma na koji je poslodavac obavijestio radnika o otpuštanju ili raskidu ugovora o radu,

               –385 otpuštanja od datuma stvarnog raskida ugovora o radu ili njegova isteka.

               Prihvatljivi korisnici

               9.Ukupan broj prihvatljivih korisnika iznosi 1 603.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               10.Kako bi se utvrdila veza između otpuštanja i velikih strukturnih promjena u tokovima svjetske trgovine nastalih zbog globalizacije, Finska tvrdi da se u posljednjih nekoliko godina sve manje osoba zapošljava u sektoru IKT-a u EU-u, dok je u drugim gospodarstvima situacija obrnuta. Iako sektor IKT-a globalno raste, u Europi je u padu jer su se poduzeća i službe preselili u Kinu, Indiju, Tajvan i druga neeuropska odredišta. Samo u 2014. broj osoba zaposlenih u finskim poduzećima u području IKT-a smanjio se za 1 500, odnosno za 3 %.

               Raspodjela poslova u sektoru IKT-a u Europskoj uniji i drugim gospodarstvima (2009. i 2011.)

               Izvor: Europska komisija. ICT Industry Analysis Predict 2013 & 2014 Reports: An Analysis of ICT R&D in the EU and Beyond

               11.Posljedice su se osobito osjetile u Finskoj, čija je čitava elektronička industrija teško pogođena, što je kulminiralo 2011. najavom Nokije o otpuštanjima velikih razmjera. Nokia je 2012. prvo otpustila 1 000 radnika u Salu (EGF/2012/006 FI/Nokia Salo), a potom krajem 2012. i početkom 2013. još njih 3 700 (EGF/2013/001 FI/Nokia). Godine 2014. uslijedilo je još 600 otpuštanja u poduzeću koje se bavi razvojem čipova za mikroprocesore (EGF/2015/001 FI/Broadcom).

               12.U tim se okolnostima sektor računalnog programiranja, savjetovanja i djelatnosti povezanih s njima nastojao i dalje natjecati na svjetskim tržištima iako je nestao glavni korisnik tih usluga, Nokia.

               13.Finska softverska industrija danas sve više ulaže u industrijski internet i usluge u oblaku, odlučujući se za bolje usluge među poduzećima (B2B), istodobno nailazeći na probleme u poslovanju s krajnjim korisnicima (B2C). Ti su problemi uzrokovani globalnim pritiskom na cijene na tom tržištu. Dionici na tržištu moraju konkurirati za narudžbe s poduzećima iz zemalja s nižim troškovima. Postoji i trend prebacivanja nekih poslova globalnih poduzeća koja posluju u Finskoj u zemlje s nižim troškovima. Na primjer, poduzeće CGI je u studenome 2014. objavilo da mora smanjiti broj osoblja u Finskoj za 270 i prebaciti poslovanje u zemlje izvan EU-a
                  7
               .

               14.Industrija softvera svjetska je industrija, a softverski se proizvodi kupuju diljem svijeta po najpovoljnijim cijenama. Međutim, softverski proizvodi ipak mogu biti prilagođeni posebnim zahtjevima određene države, regije ili određenog jezika.

               15.Važno je obilježje svjetske industrije softvera to da joj je uvijek potrebna nova, obrazovana radna snaga jer je životni vijek proizvoda i povezanih softverskih rješenja vrlo kratak u usporedbi sa životnim vijekom njezina osoblja. Konkurencija poslodavaca iz i izvan EU-a oštra je. Stariji i slabije obrazovani radnici iz EU-a ne mogu se lako natjecati s mlađim i obrazovanijim radnicima izvan EU-a.

               16.Dok je 2008. tehnološka industrija u Finskoj zapošljavala ukupno 326 000 osoba, 2014. je broj zaposlenih u takvim poduzećima iznosio 276 000. To znači da se broj zaposlenih svake godine u prosjeku smanji za oko 3 % (10 000 radnika).

               17.Dosad su za sektor računalnog programiranja, savjetovanja i djelatnosti povezanih s njima podnesena dva zahtjeva za doprinos iz EGF-a, od kojih se jedan temeljio na globalizaciji, a jedan na svjetskoj financijskoj i gospodarskoj krizi
                  8
               .

               Događaji koji su doveli do otpuštanja i prestanaka djelatnosti

               18.Događaji koji su ugrozili Nokiju posljednjih godina doveli su do otpuštanja, a znatno su utjecali i na sektor IKT-a u Finskoj. Na razvoju i projektiranju operativnih sustava za Nokijine mobilne telefone bile su zaposlene tisuće Finaca, posebno u Ouluu, a sada su ti poslovi prebačeni u zemlje izvan Europe.

               19.Odlukama koje su donijeli Nokia i Microsoft (premještanje i zatvaranje proizvodnje te prekid rada na razvoju u Finskoj) utjecalo se na mnoga poduzeća u industriji softvera čije je poslovanje bilo povezano s Nokijom ili Microsoftom. Stoga su problemi Nokije utjecali na stanje čitave finske industrije softvera. Na primjer, poduzeće Tieto, koje pruža usluge IKT-a, opravdavalo je otpuštanja koja je najavilo u jesen 2014. smanjenim brojem narudžbi jednog od svojih najvećih klijenata, Nokije. Iz sličnih su razloga uslijedila otpuštanja u poduzećima kao što su Atos IT Solutions and Services, poduzeće za proizvodnju računalnih igara Rovio Entertainment i Samlink.

               20.Na kraju je ukupno 69 poduzeća u industriji softvera otpustilo radnike tijekom jeseni 2014. i proljeća 2015. Zbog različitih je razloga došlo do tih otpuštanja, no najčešće je bila riječ o tome da su se poduzeća susretala sa sve žešćom i većom međunarodnom konkurencijom. Zatvaranja Nokijinih i Microsoftovih pogona bila su presudna, no većina je otpuštanja dio šire pojave koja je zahvatila čitav sektor programiranja.

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               Do više od 75 % navedenih otpuštanja došlo je u regijama razine NUTS 2 Helsinki-Uusimaa (FI1B) i Pohjois- ja Itä-Suomi (FI1D). Zato se te dvije regije detaljno razmatraju u sljedećim stavcima.

               21.Sjeverna Ostrobotnija (dio regije Pohjois- ja Itä-Suomi (FI1D) u kojoj se nalazi Oulu) regija je s visokom stopom nezaposlenosti (višom od nacionalnog prosjeka). Dok je u veljači 2015. stopa nezaposlenosti na nacionalnoj razini bila 13,5 %, u Sjevernoj je Ostrobotniji ta stopa iznosila 15,7 %, a u Ouluu 17,1 %. Gotovo dvije trećine nezaposlenih tražitelja zaposlenja u toj regiji živi na području Oulua, kao i većina nezaposlenih stručnjaka iz regije.

               22.Trenutačno je u regiji Sjeverna Ostrobotnija oko 1 250 gospodarskih jedinica u sektoru IKT-a, a većina ih se nalazi u Ouluu. Podaci o ekonomskim trendovima pokazuju da su prihodi poduzeća u sektoru IKT-a u padu od 2012.
                  9
                Cijeli informatički sektor obuhvaća oko 12 % radnih mjesta na tom području. Ti su problemi doveli do brojnih otpuštanja u privatnom i javnom sektoru. U toj su regiji poduzeća u sektoru IKT-a 2008. zapošljavala gotovo 13 000 osoba, no taj se broj u posljednje vrijeme smanjio na oko 10 000.

               23.Otpuštanjima u sektoru IKT-a područje Oulua uvelike je pogođeno jer je bilo središte ureda poduzeća, istraživanja, razvoja i inovacija, kao i radne snage od osamdesetih godina prošlog stoljeća. U proljeće 2015. u toj je regiji bilo oko 1 500 nezaposlenih tražitelja zaposlenja u sektoru IKT-a. Približno 80 % njih živi na području Oulua. Usto, svaka treća nezaposlena osoba s višim stupnjem obrazovanja u sektoru IKT-a bez posla je neprekidno dulje od godine. Otpuštanjima u Microsoftu dodatno je pogoršana već prilično teška situacija.

               24.Novi sektori rasta u kojima će se otvoriti mogućnosti zapošljavanja, poput digitalizacije industrijskih procesa i povećane predvidljivosti, aktivno se razvijaju na području Oulua, a mora se zajamčiti i uključivanje nezaposlenih stručnjaka iz područja IKT-a
                  10
               .

               25.U regiji Uusimaa nezaposleni su tražitelji zaposlenja krajem veljače 2015. činili 11 % radne snage. Iako je taj broj niži od nacionalnog prosjeka, porast nezaposlenosti znatno je veći u regiji Uusimaa (15,0 %) nego u čitavoj Finskoj (9,7 %). U veljači je na svako upražnjeno radno mjesto dolazilo 5,1 nezaposlenih tražitelja zaposlenja. Nezaposlenost je u porastu i zbog neto migracije na to područje. Broj nezaposlenih tražitelja zaposlenja u regiji Uusimaa u kolovozu 2015. premašio je 104 000, a posljednji je put bio tako visok početkom devedesetih godina prošlog stoljeća.

               26.BDP regije Uusimaa čini 36 % BDP-a Finske. Regija Uusimaa donosi 71 % prihoda, ima 62 % zaposlenih i sjedište je 52 % poduzeća čitavog privatnog sektora finske industrije softvera. To znači da u industriji softvera regija Uusimaa ima veću ulogu nego u svim ostalim industrijama zajedno.

               27.Industrija softvera 2013. predstavljala je 3 % prihoda, 5 % zaposlenih i 3 % poduzeća u privatnom sektoru u regiji Uusimaa.

               28.Tijekom referentnog razdoblja ukupno je 49 softverskih poduzeća u regiji Uusimaa pribjeglo pregovorima o suradnji. Početkom pregovora o suradnji procjenjivalo se da će biti potrebno otpustiti 1 681 radnika.

               29.Na temelju privremene procjene čini se da su otpušteni radnici stariji od 50 godina (osobito u slučaju CGI-ja) koji pripadaju teško zapošljivoj skupini i može se opravdano pretpostaviti da će do lipnja 2016. više od 50 % njih biti dugotrajno nezaposleno.

               Ciljani korisnici i predložene mjere

               Ciljani korisnici

               30.Predviđa se da će u mjerama sudjelovati 1 200 radnika koji su proglašeni viškom. U nastavku se nalazi podjela tih radnika po spolu, državljanstvu i dobnoj skupini.

                        Kategorija

                        Broj
                           ciljanih korisnika

                        Spol:

                        muškarci:

                        660

                        (55,0 %)

                        žene:

                        540

                        (45,0 %)

                        Državljanstvo:

                        građani EU-a:

                        1 160

                        (96,7 %)

                        građani ostalih zemalja:

                        40

                        (3,3 %)

                        Dobna skupina:

                        15 – 24 godine:

                        24

                        (2,0 %)

                        25 – 29 godina:

                        72

                        (6,0 %)

                        30 – 54 godine:

                        936

                        (78,0 %)

                        55 – 64 godine:

                        156

                        (13,0 %)

                        stariji od 64 godine:

                        12

                        (1,0 %)

               Prihvatljivost predloženih mjera

               31.Usluge prilagođene potrebama koje će se osigurati radnicima proglašenima viškom sastoje se od sljedećih mjera:

               A. Mentorstvo i druge pripremne mjere

               –Osposobljavanje za traženje posla

               Osposobljavanjem za traženje posla sudionicima se nastoji pružiti informacije o tržištu rada, pomoći da uvide svoje mogućnosti, kao i da poboljšaju te obnove svoje vještine traženja posla. Zbog posebnosti traženja posla u sektoru IKT-a bit će osigurane usluge osposobljavanja prilagođene strukovnim vještinama i potrebama ciljne skupine.

               Zapošljavanje se može poticati uslugama osposobljavanja, podupiranjem mobilnosti radne snage u suradnji s mrežom EURES te, na primjer, s pomoću posebnog osposobljavanja za traženje posla usmjerenog na pronalazak otvorenih radnih mjesta u sektoru IKT-a u inozemstvu.

               –Mentorstvo na radnom mjestu (individualno savjetovanje)

               Mentorstvom na radnom mjestu privatnom se klijentu nastoji pomoći u traženju posla ili ga se nastoji osposobiti na radnom mjestu. S jedne strane, mentori na radnom mjestu mogu poticati ponovno zapošljavanje pomažući tražitelju zaposlenja u upotrebi raznih mogućnosti za traženje posla (upravljanje slučajem), dok mu, s druge strane, mogu pomoći u pronalasku novog posla savjetujući ga u potrazi.

               –Profesionalno usmjeravanje

               Profesionalno se usmjeravanje nudi osobama koje, prema procjeni službenika ureda za zapošljavanje i gospodarski razvoj, trebaju praktičniju, intenzivniju i dugotrajniju potporu u planiranju svoje karijere.

               –Stručne procjene

               Osobe u sektoru programiranja posjeduju vrlo raznovrsne vještine. Kako bi se utvrdilo koje usluge treba tražitelj zaposlenja, ured za zapošljavanje i gospodarski razvoj može organizirati razne stručne procjene poput ocjene radne sposobnosti, utvrđivanja znanja i profesionalnih vještina, procjene poduzetničkih vještina i mogućnosti za osnivanje poduzeća. Sadržaj i opseg stručne procjene ovisit će o osobnoj situaciji tražitelja zaposlenja.

               B. Usluge zapošljavanja i poslovne usluge

               Usluge zapošljavanja i poslovne usluge koje se financiraju iz EGF-a, a pruža ih ured za zapošljavanje i gospodarski razvoj, uključuju podršku neovisnom traženju posla s pomoću internetskih usluga, ponudu radnih mjesta i druge usluge zapošljavanja, među ostalima usluge međunarodnih službi za zapošljavanje, naknade za putne troškove i kompenzaciju za troškove selidbe, utvrđivanje profesionalnih vještina i znanja, ocjene radne sposobnosti, osposobljavanje, praksu (probni rad, stažiranje) i subvencije za plaću. Ured za zapošljavanje i gospodarski razvoj odgovoran je za ponuđene usluge, a stručnjaci za usluge EGF-a preuzet će taj posao.

               C. Osposobljavanje

               Osposobljavanje se provodi strukovnom reedukacijom, pri čemu je cilj stjecanje osnovnih ili dodatnih strukovnih kvalifikacija u industriji s visokom stopom zaposlenosti ili daljnje osposobljavanje učvršćivanjem postojećih vještina. Osposobljavanje je oblikovano po mjeri ciljne skupine.

               Takvim se osposobljavanjem polaznicima nastoji na praktičan način objasniti i kako funkcioniraju poduzeća te ih oboružati vještinama potrebnima za rad u poduzeću, kao i onima potrebnima za razvoj vlastitog poduzeća. Svrha osposobljavanja je pronalazak posla u jednom od partnerskih poduzeća ili osnivanje poduzeća s pomoću razvojnog projekta.

               Za one s višim stupnjem obrazovanja moguće je organizirati posebna osposobljavanja.

               D. Subvencija za plaću

               Subvencije za plaću bit će dostupne radnicima proglašenima viškom kako bi im se pomoglo pronaći novi posao tako da se smanje troškovi plaće koje snosi poslodavac. Subvencije za plaću upotrebljavaju se posebno radi poticanja zapošljavanja u privatnom sektoru s pomoću subvencija. Od 2015. subvencija za plaću iznosit će između 30 % i 50 % troškova plaće, ovisno o trajanju razdoblja nezaposlenosti osobe koja će biti zaposlena uz subvencije.

               E. Bespovratna sredstva za osnivanje poduzeća

               Svrha bespovratnih sredstava za osnivanje poduzeća poticanje je pokretanja poslovanja i zapošljavanja osoba. Bespovratnim sredstvima za osnivanje poduzeća osobama koje žele postati poduzetnici osigurava se prihod u razdoblju koje je potrebno za pokretanje poslovanja i potpunu afirmaciju poduzeća na tržištu, a koje ne može biti dulje od 18 mjeseci.

               Bespovratna sredstva za osnivanje poduzeća sastoje se od dva dijela, osnovne naknade i dodatka. Osnovna je naknada 2015. iznosila 32,80 EUR po danu. Iznos dodatka utvrđuje se na pojedinačnoj osnovi, a određuju ga uredi za zapošljavanje i gospodarski razvoj. Dodatak može iznositi od 10 % do 60 % iznosa osnovne naknade.

               F. Poticanje poduzetništva i usluga za nove poduzetnike

               Poticanje poduzetništva provodi se u okviru poduzetničkih inkubatora i osposobljavanja za poduzetništvo. Osim toga, novi poduzetnici mogu dobiti savjete i bespovratna sredstva za osnivanje poduzeća. Otvaranje novih poduzeća podupirat će se podregionalnim mrežama poslovnih usluga te uslugama korporativnog planiranja za klijente koje pruža Ministarstvo zapošljavanja i gospodarstva.

               G. Naknade za putne troškove, troškove smještaja i selidbe

               Tražitelju zaposlenja može se odobriti naknada za putne troškove i troškove smještaja nastale tijekom traženja posla ili zbog sudjelovanja u osposobljavanju te kompenzacija za troškove selidbe u slučaju prihvaćanja zaposlenja izvan uobičajenog područja dnevne migracije.

               32.Navedene predložene mjere aktivne su mjere na tržištu rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               33.Finska je dostavila tražene podatke o mjerama koje su, na temelju nacionalnog zakonodavstva ili kolektivnih ugovora, obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Predviđeni proračun

               34.Predviđeni ukupni troškovi iznose 4 372 000 EUR, a sastoje se od rashoda za usluge prilagođene potrebama u iznosu od 4 167 000 EUR i rashoda za aktivnosti pripreme, upravljanja, informiranja i promidžbe te nadzora i izvješćivanja u iznosu od 205 000 EUR.

               35.Ukupan financijski doprinos zatražen iz EGF-a iznosi 2 623 200 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (u EUR)

                        Predviđeni ukupni troškovi

                        (u EUR)

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Mentorstvo i druge pripremne mjere

                        710

                        400,00

                        284 000,00

                        Usluge zapošljavanja i poslovne usluge

                        1 200

                        375,00

                        450 000,00

                        Osposobljavanje

                        468

                        5 000,00

                        2 340 000,00

                        Bespovratna sredstva za osnivanje poduzeća

                        45

                        6 000,00

                        270 000,00

                        Poticanje poduzetništva i usluga za nove poduzetnike

                        12

                        5 000,00

                        60 000,00

                        Međuzbroj (a):

                        Postotak paketa usluga prilagođenih potrebama

                        –

                        3 404 000

                        (81,69 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Subvencija za plaću

                        92

                        8 000,00

                        736 000,00

                        Naknade za putne troškove, troškove smještaja i selidbe

                        180

                        150,00

                        27 000,00

                        Međuzbroj (b):

                        Postotak paketa usluga prilagođenih potrebama:

                        –

                        763 000

                        (18,31 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        10 000,00

                        2. Upravljanje

                        –

                        165 000,00

                        3. Informiranje i promidžba

                        –

                        25 000,00

                        4. Nadzor i izvješćivanje

                        –

                        5 000,00

                        Međuzbroj (c):

                        Postotak ukupnih troškova:

                        –

                        205 000,00

                        4,69 %

                        Ukupni troškovi (a + b + c):

                        –

                        4 372 000

                        Doprinos iz EGF-a (60 % ukupnih troškova)

                        –

                        2 623 200

               36.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne prelaze 35 % ukupnih troškova usklađenog paketa usluga prilagođenih potrebama. Finska je potvrdila da te mjere ovise o aktivnom sudjelovanju ciljanih korisnika u traženju posla ili aktivnostima osposobljavanja.

               37.Finska je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.

               Razdoblje prihvatljivosti rashoda

               38.Finska je ciljanim korisnicima počela pružati usluge prilagođene potrebama 1. kolovoza 2014. Stoga rashodi za te mjere zadovoljavaju uvjete za financijski doprinos iz EGF-a u razdoblju od 1. kolovoza 2014. do 12. lipnja 2017.

               39.Finska je počela ostvarivati administrativne rashode za provedbu EGF-a 1. kolovoza 2014. Rashodi za aktivnosti pripreme, upravljanja, informiranja i promidžbe te nadzora i izvješćivanja stoga su prihvatljivi za financijski doprinos iz EGF-a od 1. kolovoza 2014. do 12. prosinca 2017.

               Komplementarnost s mjerama koje se financiraju iz nacionalnih fondova ili fondova Unije

               40.Izvori nacionalnog pretfinanciranja ili sufinanciranja potječu uglavnom iz proračunskih sredstava javnih službi za zapošljavanje u administrativnom odjelu Ministarstva zapošljavanja i gospodarstva. Neke će se usluge financirati i iz rashoda poslovanja centara za gospodarski razvoj, promet i zaštitu okoliša te ureda za zapošljavanje i gospodarski razvoj. Tehnička podrška financirat će se iz rashoda poslovanja Ministarstva zapošljavanja i gospodarstva i centara za gospodarski razvoj, promet i zaštitu okoliša.

               41.Finska je potvrdila da se za navedene mjere za koje se prima financijski doprinos iz EGF-a neće primati i financijski doprinos iz drugih financijskih instrumenata Unije.

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               42.Finska je navela da je usklađeni paket usluga prilagođenih potrebama sastavljen u dogovoru sa socijalnim partnerima i regionalnim tijelima. Centar za gospodarski razvoj, promet i zaštitu okoliša te ured za zapošljavanje i gospodarski razvoj u Sjevernoj Ostrobotniji organizirali su događaj (1. listopada 2014.) radi planiranja mjera obuhvaćenih projektima EGF-a. Na taj su događaj bili pozvani partneri organizacija koje provode projekt (Business Oulu, grad Oulu, Sveučilište u Ouluu, Yritystakomo (poduzetnički inkubator), Gospodarska komora i udruga poduzetnika Sjeverne Ostrobotnije) te predstavnici ciljne skupine.

               43.Ministarstvo zapošljavanja i gospodarstva osnovalo je skupinu koja se bavi rješavanjem problema otpuštanja u sektoru računalnog programiranja, a sudjelovala je i u sastavljanju zahtjeva za doprinos iz EGF-a. Navedena skupina uključuje predstavnike iz centara za gospodarski razvoj, promet i zaštitu okoliša te ureda za zapošljavanje i gospodarski razvoj predmetnih regija, Business Oulu te socijalnih partnera.

               Sustavi upravljanja i nadzora

               44.Zahtjev sadržava opis sustava upravljanja i nadzora kojim se utvrđuju nadležnosti uključenih tijela. Finska je obavijestila Komisiju da će financijskim doprinosom upravljati Ministarstvo zapošljavanja i gospodarstva koje upravlja i sredstvima iz Europskoga socijalnog fonda. Isto ministarstvo djeluje i kao tijelo za ovjeravanje. Odjeli odgovorni za ove dvije funkcije imaju strogo odvojene dužnosti i hijerarhijsku strukturu. Zadaće upravljanja povezane s EGF-om dodijeljene su Odjelu zapošljavanja i poduzetništva, a one povezane s Europskim socijalnim fondom dodijeljene su Regionalnom odjelu. Zadaće ovjeravanja za oba Fonda dodijeljene su Jedinici za ljudske resurse i administraciju. Ministarstvo je pripremilo priručnik u kojem se detaljno navode postupci koje je potrebno slijediti.

               45.Tijelo odgovorno za revizije nezavisna je Jedinica za unutarnju reviziju kojom izravno upravlja stalni tajnik istog Ministarstva. Zadaće praćenja i revizije obavljaju i upravljačka tijela te tijela za ovjeravanje.

               Obveze predmetne države članice

               46.Finska je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi koji se odnose na kolektivno otpuštanje utvrđeni nacionalnim zakonodavstvom i zakonodavstvom EU-a,

               –poduzeća koja su nastavila s radom nakon što su provela otpuštanja ispoštovala su svoje pravne obveze kojima se uređuju otpuštanja te su se, u skladu s tim obvezama, pobrinula za svoje radnike,

               –za predložene se mjere neće primati financijska potpora iz drugih fondova ili financijskih instrumenata Unije i spriječit će se dvostruko financiranje,

               –predložene mjere bit će komplementarne s mjerama koje se financiraju iz strukturnih fondova,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               47.EGF ne smije premašiti najveći godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  11

               48.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u i uzela u obzir broj ciljanih korisnika, predložene mjere te predviđene troškove, Komisija predlaže da se, radi osiguravanja financijskog doprinosa za zahtjev, mobilizira EGF u iznosu od 2 623 200 EUR, što predstavlja 60 % ukupnih troškova predloženih mjera.

               49.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  12
               .

               Povezani akti

               50.Komisija će, istodobno s podnošenjem ovog prijedloga odluke o mobilizaciji EGF-a, Europskom parlamentu i Vijeću podnijeti prijedlog za prijenos iznosa od 2 623 200 EUR u odgovarajuću proračunsku liniju.

               51.Komisija će, istodobno s donošenjem navedenog prijedloga odluke o mobilizaciji EGF-a, provedbenim aktom donijeti odluku o financijskom doprinosu, a ta će odluka stupiti na snagu na dan na koji Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji
                  (zahtjev Finske – EGF/2015/005 FI/Računalno programiranje)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  13
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  14
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha Europskog fonda za prilagodbu globalizaciji (EGF) pružanje je potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, zbog nastavka svjetske financijske i gospodarske krize ili nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013
                  15
               .

               (3)Dana 12. lipnja 2015. Finska je podnijela zahtjev EGF/2015/005 FI/Računalno programiranje za financijski doprinos iz EGF-a, nakon otpuštanja u ekonomskom sektoru razvrstanom u odjeljak 62 NACE-a Rev. 2 (Računalno programiranje, savjetovanje i djelatnosti povezane s njima) u regijama razine NUTS 2 Länsi-Suomi (FI19), Helsinki-Uusimaa (FI1B), Etelä-Suomi (FI1C) i Pohjois- ja Itä-Suomi (FI1D) u Finskoj
                  16
               . Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe 1309/2013.

               (4)Stoga bi trebalo mobilizirati EGF kako bi se za zahtjev koji je podnijela Finska osigurao financijski doprinos u iznosu od 2 623 200 EUR.

               (5)Kako bi se sredstva iz EGF-a mogla što prije upotrijebiti, ova bi se odluka trebala primjenjivati od dana njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji i osigurava iznos od 2 623 200 EUR za odobrena sredstva za preuzimanje obveza i odobrena sredstva za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datum donošenja Odluke]
                  17
               .

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 855.

                     (2)
                  U smislu članka 3. Uredbe o EGF-u.

                     (3)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (4)
                  SL L 393, 30.12.2006., str. 1.

                     (5)
                  U skladu s člankom 7. stavkom 4. Uredbe (EU) br. 1309/2013.

                     (6)
                  Popis poduzeća u Prilogu

                     (7)
                  http://yle.fi/uutiset/it_firm_cgi_decides_to_send_home_270_in_finland/7632870 http://www.itviikko.fi/ihmiset-ja-ura/2014/11/14/cgi-paatyi-irtisanomaan-270/201415871/7

                     (8)
                  EGF/2011/016/Agile; COM(2013) 120 završna verzija i ovaj zahtjev.

                     (9)
                  http://www.pohjois-pohjanmaa.fi/file.php?3634 pp 3

                     (10)
                  http://www.temtoimialapalvelu.fi/files/2285/Ohjelmistoala_joulukuu_2014.pdf pp 42

                     (11)
                  SL L 347, 20.12.2013., str. 884.

                     (12)
                  SL C 373, 20.12.2013., str. 1.

                     (13)
                  SL L 347, 20.12.2013., str. 855.

                     (14)
                  SL C 373, 20.12.2013., str. 1.

                     (15)
                  Uredba Vijeća (EU, Euratom) br. 1311/2013 kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

                     (16)
                  Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (17)
                  Datum unosi Parlament prije objave u SL-u.

    ---documentbreak---

               EUROPSKA KOMISIJA
            Bruxelles, 6.11.2015.
            COM(2015) 553 final
            PRILOG
            Prijedlogu
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji(zahtjev iz Finske – EGF/2015/005 FI/Računalno programiranje)

               PRILOG

                        Poduzeća i broj otpuštenih radnika u referentnom razdoblju

                        10tons Oy

                        1

                        Kielisoft IT Solutions Oy

                        1

                        Accenture Services Oy

                        1

                        Kuru Digital Creations Oy

                        1

                        Amadeus Finland Oy

                        2

                        LeadDesk Oy

                        4

                        Amdocs Finland Oy

                        4

                        Leadin Oy

                        1

                        Analyse Solutions Finland Oy

                        5

                        Leonidas Oy

                        3

                        Atex Media Oy

                        1

                        Microsoft Mobile Oy

                        778

                        Atos IT Solutions and Services Oy

                        53

                        Miracle Finland Oy

                        6

                        Avarea Oy

                        3

                        ML-Soft Oy

                        1

                        Basware Oyj

                        4

                        MSG Software Oy

                        2

                        BeiZ Oy

                        2

                        Net Man Oy

                        1

                        Bilot Oy

                        4

                        Nortal Oy

                        1

                        Bluegiga Technologies Oy

                        2

                        Ohjelma-Aitta Oy

                        1

                        BTJ Finland Oy

                        2

                        Oudata Oy

                        1

                        Capgemini Finland Oy

                        8

                        Oy Gamecluster Ltd

                        9

                        CDC Software Finland Oy

                        1

                        PLM Group OY

                        3

                        CGI Suomi Oy

                        125

                        Qualcomm Atheros Finland Oy

                        1

                        Cisco Systems Finland Oy

                        4

                        Rovio Entertainment Oy

                        107

                        Cloud Solutions CS Oy

                        1

                        Salcom Group Oy

                        3

                        Codenomicon Oy

                        4

                        Samlink Oy

                        39

                        Conmio Oy

                        2

                        SC5 Online Oy

                        1

                        Cybercom Finland Oy

                        1

                        Scatman Oy

                        1

                        Digia Finland Oy

                        15

                        SecIT Oy

                        9

                        Dovre Group Oyj

                        2

                        Seven Networks International Oy

                        26

                        Esri Finland Oy

                        8

                        Softeri Oy

                        1

                        Fenix Solutions Oy

                        2

                        Solinor Oy

                        3

                        Fiksu Finland Oy

                        4

                        Solteq Oyj

                        28

                        F-Secure Oyj

                        17

                        Staria Consulting Oy

                        4

                        Fujitsu Finland Oy

                        18

                        Stonesoft Oy

                        4

                        Gurux Oy

                        1

                        Symbio Finland Oy

                        9

                        IBS Enterprise Finland Oy

                        1

                        Tecnotree Oyj

                        8

                        IndoorAtlas Oy

                        1

                        Tieto Finland Oy

                        215

                        Innofactor Oyj

                        9

                        Tieturi Oy

                        2

                        Ixonos Oyj

                        4

                        Vaimo Finland Oy

                        1

                        Javerdel Oy

                        14

                        Whitelake Software Point Oy

                        1

                        KajaPro Oy

                        1

                        Ukupan broj poduzeća:

                        69

                        Ukupan broj otpuštenih radnika:

                        1 603


               EUROPSKA KOMISIJA
            Bruxelles, 3.9.2015.
            COM(2015) 417 final
            2015/0186(NLE)
            Prijedlog
            ODLUKE VIJEĆA
            o stajalištu koje Europska unija treba zauzeti u vezi s donošenjem Odluke Zajedničkog odbora EU-a i EFTA-e o pojednostavnjenju formalnosti u trgovini robom te Odluke Zajedničkog odbora EU-a i EFTA-e o zajedničkom provozu u pogledu pozivanja Republike Srbije na pristupanje Konvenciji o pojednostavnjenju formalnosti u trgovini robom i Konvenciji o zajedničkom provoznom postupku

               OBRAZLOŽENJE

               1.KONTEKST PRIJEDLOGA

               Razlozi i ciljevi prijedloga

               Europska zajednica i države članice EFTA-e potpisale su 20. svibnja 1987. Konvenciju o pojednostavnjenju formalnosti u trgovini robom i Konvenciju o zajedničkom provoznom postupku.

               Komunikacijom Europske komisije iz 2001. Europskom parlamentu i Vijeću o strategiji za pripremu država kandidatkinja za pristupanje konvencijama EZ-a i EFTA-e iz 1987. o zajedničkom provoznom postupku i pojednostavnjenju formalnosti u trgovini robom, potom Komunikacijom Europske komisije iz 2010. Europskom parlamentu i Vijeću o strategiji za pripremu određenih susjednih zemalja za pristupanje objema konvencijama te Zaključcima Vijeća od 14. travnja 2011. kojima se potvrđuje pristup donesen u objema komunikacijama predviđena je potpora za određeni broj zemalja u njihovim nastojanjima za pristupanje Konvenciji.

               Cilj je ove Odluke donijeti zajedničko stajalište EU-a o nacrtu Odluke br. …/2015 Zajedničkog odbora EU-a i EFTA-e o pojednostavnjenju formalnosti u trgovini robom te o nacrtu Odluke br. …/2015 Zajedničkog odbora EU-a i EFTA-e o zajedničkom provozu radi pozivanja Republike Srbije na pristupanje konvencijama.

               Dosljednost s postojećim odredbama u tom području politike

               Nema postojećih odredbi u području obuhvaćenom prijedlogom.

               Dosljednost u odnosu na druge politike Unije

               Prijedlog je u skladu sa strategijom za promicanje konkurentnosti EU-a i gospodarskog rasta u EU-u.

               2.PRAVNA OSNOVA, SUPSIDIJARNOST I PROPORCIONALNOST

               Pravna osnova

               Konvencijama su utvrđene mjere kojima se olakšava kretanje robe između Europske unije, Republike Islanda, bivše jugoslavenske republike Makedonije, Kraljevine Norveške, Švicarske Konfederacije i Republike Turske.

               Republika Srbija izrazila je želju pristupiti konvencijama nakon što je ispunila pravne i strukturne zahtjeve te zahtjeve u pogledu informacijskih tehnologija koji su preduvjet pristupanju.

               U skladu s odredbama iz članka 11. stavka 3. Konvencije o pojednostavnjenju formalnosti u trgovini robom i odredbama iz članka 15. stavka 3. Konvencije o zajedničkom provoznom postupku, zajednički odbori EU-a i EFTA-e donose odluku o pozivanju treće zemlje, u smislu članka 1. stavka 2. odnosno članka 3. stavka 1. točke (c), na pristupanje konvencijama u skladu s postupkom utvrđenim člankom 11.a odnosno člankom 15.a.

               Zajednički odbori EU-a i EFTA-e šalju takve pozive kada zemlja dokaže da je u stanju pridržavati se detaljnih pravila za primjenu odredaba konvencija.

               Ocjenjivačkom misijom po nalogu radne skupine EU-a i EFTA-e za zajednički provoz i pojednostavnjenje formalnosti u trgovini robom, a koja se uglavnom odnosila na prilagodbu nacionalnog zakonodavstva Republike Srbije u području carina te na stvaranje potrebnih struktura za upravljanje postupkom i provedbu novog računalnog postupka provoza (NCTS) kojim se omogućuje primjena zajedničkog provoznog postupka, utvrđeno je da su ispunjeni uvjeti za pozive.

               Proporcionalnost

               Prijedlog je u skladu s načelom proporcionalnosti zbog sljedećeg:

               Oblik predloženog djelovanja jedini je mogući oblik.

               Oblik predloženog djelovanja ne uključuje financijski trošak.

               Odabir instrumenta

               Predloženi instrumenti: odluka.

               Ne postoji drugi prikladan instrument.

               3.REZULTATI EX POST EVALUACIJA, SAVJETOVANJA S DIONICIMA I PROCJENÂ UČINKA

               Savjetovanja s dionicima

               Savjetovanje, uključujući odobrenje nacrta Odluke br. …/2015 Zajedničkog odbora EU-a i EFTA-e o pojednostavnjenju formalnosti u trgovini robom te nacrta Odluke br. …/2015 Zajedničkog odbora EU-a i EFTA-e o zajedničkom provozu, u vezi s pozivanjem Republike Srbije na pristupanje konvencijama održano je s državama članicama u okviru Odbora za Carinski zakonik, odsjeka za carinski status i provoz te s ugovornim strankama konvencija u okviru radnih skupina EU-a i EFTA-e o „zajedničkom provozu” i „pojednostavnjenju formalnosti u trgovini robom”.

               Sažetak odgovora i njihovo uzimanje u obzir:

               Pozitivno mišljenje.

               Prikupljanje i primjena stručnog znanja

               Nije bilo potrebno obratiti se vanjskim stručnjacima.

               Procjena učinka

               Pristupanje konvencijama dio je pretpristupne strategije Republike Srbije u okviru pridruživanja Europskoj uniji. Time će doći do usklađivanja pravne stečevine u području provoza. Uvođenjem zajedničkog provoza u Republici Srbiji kao alternative za postupak TIR dodatno će se olakšati provoz, smanjiti troškovi te stvoriti mogućnost povećanja trgovine.

               4.PRORAČUNSKE POSLJEDICE

               Prijedlog ne utječe na proračun EU-a.

               2015/0186 (NLE)

               Prijedlog

               ODLUKE VIJEĆA

               o stajalištu koje Europska unija treba zauzeti u vezi s donošenjem Odluke Zajedničkog odbora EU-a i EFTA-e o pojednostavnjenju formalnosti u trgovini robom te Odluke Zajedničkog odbora EU-a i EFTA-e o zajedničkom provozu u pogledu pozivanja Republike Srbije na pristupanje Konvenciji o pojednostavnjenju formalnosti u trgovini robom i Konvenciji o zajedničkom provoznom postupku

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4., u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Člankom 11. stavkom 3. Konvencije između Europske ekonomske zajednice, Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije o pojednostavnjenju formalnosti u trgovini robom
                  1
                („Konvencija o pojednostavnjenju formalnosti u trgovini robom”) Zajednički odbor EU-a i EFTA-e uspostavljen tom Konvencijom ovlašćuje se za donošenje odluka o pozivima trećim zemljama, u smislu članka 1. stavka 2., na pristupanje toj Konvenciji u skladu s člankom 11.a.

               (2)Člankom 15. stavkom 3. Konvencije između Europske ekonomske zajednice, Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije o zajedničkom provoznom postupku
                  2
                („Konvencija o zajedničkom provoznom postupku”) Zajednički odbor EU-a i EFTA-e uspostavljen tom Konvencijom ovlašćuje se za donošenje odluka o pozivima trećim zemljama, u smislu članka 3. stavka 1. točke (c), na pristupanje toj Konvenciji u skladu s člankom 15.a.

               (3)Primjereno je utvrditi stajalište koje Unija treba zauzeti u okviru tih zajedničkih odbora u vezi s odlukama o pozivanju Republike Srbije na pristupanje tim konvencijama.

               (4)Stajalište Unije u okviru tih zajedničkih odbora trebalo bi se stoga temeljiti na priloženom nacrtu odluka,

               DONIJELO JE OVU ODLUKU:

               Članak 1.

               Stajalište koje Unija treba zauzeti u okviru Zajedničkog odbora EU-a i EFTA-e o pojednostavnjenju formalnosti u trgovini robom u vezi s pozivanjem Republike Srbije na pristupanje Konvenciji o pojednostavnjenju formalnosti u trgovini robom temelji se na nacrtu Odluke tog Zajedničkog odbora priloženom ovoj Odluci.

               Članak 2.

               Stajalište koje Unija treba zauzeti u okviru Zajedničkog odbora EU-a i EFTA-e o zajedničkom provozu u vezi s pozivanjem Republike Srbije na pristupanje Konvenciji o zajedničkom provoznom postupku temelji se na nacrtu Odluke tog Zajedničkog odbora priloženom ovoj Odluci.

               Članak 3.

               Nakon što Republika Srbija ispuni tehničke uvjete pristupanja, predstavnik Unije u zajedničkim odborima iz članaka 1. i 2. predlaže odluke o pozivanju Republike Srbije na pristupanje konvencijama te glasa o tim odlukama u skladu s člancima 1. i 2. ove Odluke.

               Članak 4.

               Odluka Zajedničkog odbora EU-a i EFTA-e o pojednostavnjenju formalnosti u trgovini robom i Odluka Zajedničkog odbora EU-a i EFTA-e o zajedničkom provozu objavljuju se nakon donošenja u Službenom listu Europske unije.

               Članak 5.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 134, 22.5.1987., str. 2.

                     (2)
                  SL L 226, 13.8.1987., str. 2.

    ---documentbreak---

               EUROPSKA KOMISIJA
            Bruxelles, 3.9.2015.
            COM(2015) 417 final
            PRILOZI
            Prijedlogu Odluke Vijeća
            o stajalištu koje Europska unija treba zauzeti u vezi s donošenjem Odluke Zajedničkog odbora EU-a i EFTA-e o pojednostavnjenju formalnosti u trgovini robom te Odluke Zajedničkog odbora EU-a i EFTA-e o zajedničkom provozu u pogledu pozivanja Republike Srbije na pristupanje Konvenciji o pojednostavnjenju formalnosti u trgovini robom i Konvenciji o zajedničkom provoznom postupku

               PRILOZI

               Prijedlogu Odluke Vijeća

               o stajalištu koje Europska unija treba zauzeti u vezi s donošenjem Odluke Zajedničkog odbora EU-a i EFTA-e o pojednostavnjenju formalnosti u trgovini robom te Odluke Zajedničkog odbora EU-a i EFTA-e o zajedničkom provozu u pogledu pozivanja Republike Srbije na pristupanje Konvenciji o pojednostavnjenju formalnosti u trgovini robom i Konvenciji o zajedničkom provoznom postupku

               PRILOG 1.

               Prijedlog Odluke br. .../2015 Zajedničkog odbora EU-a i EFTA-e o pojednostavnjenju formalnosti u trgovini robom u vezi s pozivanjem Republike Srbije na pristupanje Konvenciji od 20. svibnja 1987. o pojednostavnjenju formalnosti u trgovini robom

               ZAJEDNIČKI ODBOR EU-a i EFTA-e,

               uzimajući u obzir Konvenciju od 20. svibnja 1987. o pojednostavnjenju formalnosti u trgovini robom
                  1
                („Konvencija”), a posebno njezin članak 11. stavak 3.,

               budući da:

               1.
                     Pojednostavnjenjem formalnosti koje utječu na trgovinu robom između Republike Srbije i Europske unije, Republike Islanda, bivše jugoslavenske republike Makedonije, Kraljevine Norveške, Švicarske Konfederacije i Republike Turske olakšala bi se razmjena robe s Republikom Srbijom.

               2.
                     Kako bi se postiglo to pojednostavnjenje, primjereno je pozvati Republiku Srbiju na pristupanje Konvenciji,

               DONIO JE OVU ODLUKU:

               Članak 1.

               U skladu s člankom 11.a Konvencije, Republika Srbija poziva se na pristupanje Konvenciji od 1. prosinca 2015.

               Članak 2.

               Ova Odluka stupa na snagu na dan donošenja.

               Sastavljeno u            2015.

               Za Zajednički odbor EU-a i EFTA-e

                     Predsjednik

               PRILOG 2.

               Prijedlog Odluke br. .../2015 Zajedničkog odbora EU-a i EFTA-e o zajedničkom provozu u vezi s pozivanjem Republike Srbije na pristupanje Konvenciji od 20. svibnja 1987. o zajedničkom provoznom postupku

               ZAJEDNIČKI ODBOR EU-a i EFTA-e,

               uzimajući u obzir Konvenciju od 20. svibnja 1987. o zajedničkom provoznom postupku
                  2
                („Konvencija”), a posebno njezin članak 15. stavak 3. točku (e),

               budući da:

               (1)
                     Zajedničkim provoznim postupkom za robu koja se prevozi između Republike Srbije i Europske unije, Republike Islanda, bivše jugoslavenske republike Makedonije, Kraljevine Norveške, Švicarske Konfederacije i Republike Turske olakšalo bi se poticanje trgovine s Republikom Srbijom.

               (2)
                     Kako bi se uveo takav postupak, primjereno je pozvati Republiku Srbiju na pristupanje Konvenciji,

               DONIO JE OVU ODLUKU:

               Članak 1.

               U skladu s člankom 15.a Konvencije, Republika Srbija poziva se na pristupanje Konvenciji od 1. prosinca 2015.

               Članak 2.

               Ova Odluka stupa na snagu na dan donošenja.

               Sastavljeno u            2015.

               Za Zajednički odbor EU-a i EFTA-e

                     Predsjednik

                     (1)
                  SL L 134, 22.5.1987., str. 2.

                     (2)
                  SL L 226, 13.8.1987., str. 2.